–Тэрміны сяўбы азімых культур расцягнутыя: жнівень, верасень. Калі мы нават у кастрычніку пасеем жыта, то атрымаем больш 20 цэнтнераў зерня з гектара. Па вясне азімым не страшныя капрызы надвор’я, бо яны за зіму атрымалі добрую загартоўку. А з яравымі – гэты год паказаў – праблемы. Ячмень быў добры ў савецкі час, калі прасцей было з набыццём угнаенняў, хімікатаў. Мы прааналізавалі вытворчасць зерня за апошнія сем гадоў, і карціна атрымалася такая: нават з улікам таго, што частка азімых прападала, што асобныя плошчы спісвалі, мы атрымлівалі большы ўраджай. А яравыя часам падводзяць: ні ўраджаю, ні саломы. Вясной асноўную ўвагу трэба ўдзяляць кукурузе, рапсу, гароху. Задача нумар адзін – бялок. Паспрабавалі пасеяць сою, але наўрад што атрымаецца: затраты вялікія і ў раёне гэта не наша культура. А вось гарох мы вырошчваць навучыліся.